CELEX: 32013R0636
Language: sl
Date: 2013-07-01 00:00:00
Title: Izvedbena uredba Komisije (EU) št. 636/2013 z dne 1. julija 2013 o izdaji dovoljenja za cinkov kelat metionina (1:2) kot krmni dodatek za vse živalske vrste  Besedilo velja za EGP

2.7.2013   
            
            
               SL
            
            
               Uradni list Evropske unije
            
            
               L 183/3
            
         IZVEDBENA UREDBA KOMISIJE (EU) št. 636/2013
   z dne 1. julija 2013
   o izdaji dovoljenja za cinkov kelat metionina (1:2) kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo takega dovoljenja.
            
         
               (2)
            
            
               Cinkov metionin, tehnično čist, je bil z Direktivo Komisije 88/485/EGS (2) dovoljen kot aminokislina za uporabo pri prežvekovalcih brez časovne omejitve v skladu z Direktivo Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali (3). Ta krmni dodatek je bil v skladu s členom 10(1) Uredbe (ES) št. 1831/2003 naknadno vpisan v Register krmnih dodatkov Evropske unije kot obstoječi proizvod.
            
         
               (3)
            
            
               V skladu s členom 7 Uredbe (ES) št. 1831/2003 je bil vložen zahtevek za novo uporabo navedenega krmnega dodatka kot spojine elementov v sledovih za vse živalske vrste in za njegovo uvrstitev v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljevanju: Agencija) je v mnenju z dne 11. decembra 2012 (4) navedla, da uporaba cinkovega metionina pod predlaganimi pogoji uporabe nima škodljivega vpliva na zdravje živali in ljudi ali na okolje ter da je navedena snov lahko pomemben vir cinka za vse živalske vrste. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Glede na lastnosti dodatka, ki jih je navedla Agencija, in dodatne informacije, ki jih je predložil vložnik, je ustrezno ime proizvoda cinkov kelat metionina (1:2).
            
         
               (6)
            
            
               Ocena navedenega proizvoda je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega proizvoda, kakor je opredeljeno v Prilogi k tej uredbi.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Proizvod iz Priloge, ki spada v kategorijo dodatkov „nutritivni dodatki“ in funkcionalno skupino „sestavine elementov v sledovih“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. julija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 239, 30.8.1988, str. 36.
   
      (3)  UL L 213, 21.7.1982, str. 8.
   
      (4)  EFSA Journal 2013; 11(1): 3038.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Najvišja vsebnost elementa (Zn) v mg/kg popolne krmne mešanice z vsebnostjo vlage 12 %
               
            
                  
                     Kategorija nutritivnih dodatkov. Funkcionalna skupina: sestavine elementov v sledovih
                  
               
            
                  3b611
               
               
                  —
               
               
                  cinkov kelat metionina (1:2)
               
               
                  
                               
                           
                           
                              
                                 Lastnosti dodatka
                              
                              prah z najmanjšo vsebnostjo DL-metionina 78 % in cinka med 17,5 % in 18,5 %
                           
                        
                               
                           
                           
                              
                                 Lastnosti aktivne snovi
                              
                              cinkov kelat metinonina: cinkov metionin 1:2 (Zn(Met)2)
                              kemijska formula: C10H20N2O4S2Zn
                              št. CAS: 151214-86-7
                           
                        
                               
                           
                           
                              
                                 Analitske metode
                                  (1)
                              
                              
                                           
                                       
                                       
                                          Za določanje količine metionina v krmnem dodatku:
                                          
                                                      —
                                                   
                                                   
                                                      ISO/CD 17180: metoda ionske kromatografije z derivatizacijo po koloni in fotometrično ali fluorometrično določitvijo.
                                                   
                                                
                                    
                                           
                                       
                                       
                                          Za določanje količine skupnega cinka v krmnem dodatku in premiksih:
                                          
                                                      —
                                                   
                                                   
                                                      EN 15510: atomska emisijska spektrometrija z induktivno sklopljeno plazmo (ICP-AES) ali
                                                   
                                                
                                                      —
                                                   
                                                   
                                                      CEN/TS 15621: atomska emisijska spektrometrija z induktivno sklopljeno plazmo (ICP-AES) po razklopu pod tlakom.
                                                   
                                                
                                    
                                           
                                       
                                       
                                          Za določanje količine skupnega cinka v krmi:
                                          
                                                      —
                                                   
                                                   
                                                      Uredba (ES) št. 152/2009 (2) – atomska absorpcijska spektrometrija (AAS) ali
                                                   
                                                
                                                      —
                                                   
                                                   
                                                      EN 15510: atomska emisijska spektrometrija z induktivno sklopljeno plazmo (ICP-AES) ali
                                                   
                                                
                                                      —
                                                   
                                                   
                                                      CEN/TS 15621: atomska emisijska spektrometrija z induktivno sklopljeno plazmo (ICP-AES) po razklopu pod tlakom.
                                                   
                                                
                                    
                        
               
                  vse vrste
               
               
                  —
               
               
                   
               
               
                  Hišne živali: 250 (skupaj)
                  Ribe: 200 (skupaj)
                  Druge vrste: 150 (skupaj)
                  Popolni in dopolnilni mlečni nadomestki: 200 (skupaj)
               
               
                  
                              1.
                           
                           
                              Dodatek se vključi v krmo v obliki premiksa.
                           
                        
                              2.
                           
                           
                              Za varnost uporabnika: med ravnanjem je treba nositi zaščito za dihala ter zaščitna očala in rokavice.
                           
                        
                              3.
                           
                           
                              Treba bi bilo upoštevati prispevek dodatka k prehranski oskrbi z metioninom.
                           
                        
               
                  22. julij 2023
               
            
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.
      
         (2)  UL L 54, 26.2.2009, str. 1.